Pokémon Mini
Pokémon Mini (იაპონ. ポケモンミニ) — მეექვსე თაობის პორტატიული ვიდეო თამაშების კონსოლი, შექმნილი და გამოცემული იაპონური კომპანია Nintendo-ს მიერ. სახელი დაერქვა Nintendo-ს მედიაფრენჩაიზის, „პოკემონის“ პატივსაცემად. Pokémon Mini არის Nintendo-ს მიერ შექმნილი კარტრიჯებზე მომუშავე ყველაზე პატარა კონსოლი, რომელიც სულ რაღაც 71 გრამს იწონიდა. პირველად გამოვიდა ჩრდილოეთ ამერიკაში 2011 წლის 16 ნოემბერს (GameCube-ის გამოსვლამდე ორი დღით ადრე), იაპონიაში — 2001 წლის 24 დეკემბერს, ევროპაში — 2002 წლის 15 მარტს. ხელმისაწვდომი იყო სამ ფერში — Wooper Blue (ლურჯი) Chikorita Green (მწვანე) და Smoochum Purple (იისფერი) . სისტემას ჩაშენებული ჰქონდა ინფრაწითელი გამოსხივების პორტი მრავალმოთამაშიან რეჟიმში სათამაშოდ, საათი, აქსელერომეტრი და ვიბრატორი. მოიხმარდა Seiko S1C88-ის 8-ბიტიანი 4 მჰც ცენტრალურ პროცესორს, 4 კბ ოპერატიულ მეხსიერებას, ერთ ცალ AAA ბატარეას 60 საათიანი ხანგრძლივობით და მონოქრომულ LCD ეკრანს 96 x 64-ზე გაფართოებით. გამოსვლისთანავე მასზე ხელმისაწვდომი იყო ოთხი თამაში: „Pokémon Party mini“, „Pokémon Pinball mini“, „Pokémon Puzzle Collection“ და „Pokémon Zany Cards“ მოგვიანებით ჰაკერებმა მოახერხეს Pokemon mini-ს დაჰაკვა, რამაც გაუხსნა მათ გზა კონსოლისთვის Homebrew თამაშების წარმოებისკენ